Diari Oficial de la Generalitat Valenciana


Sumari del DOGV 6383, del 25-10-2010 (2010/11795)

RESOLUCIÓ de 8 d'octubre de 2010, de la Conselleria de Medi Ambient, Aigua, Urbanisme i Habitatge per la qual s'encomana a l'Entitat Pública de Sanejament d'Aigües Residuals de la Comunitat Valenciana la gestió de l'explotació de les obres de la xarxa de sanejament i impulsió del nucli urbà Las Casicas (Crevillent).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6383

Data del DOGV
:   25-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/11370


Data del document
:   08-10-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * delegació de poders

RESOLUCIÓ de 8 d'octubre de 2010, de la Conselleria de Medi Ambient, Aigua, Urbanisme i Habitatge per la qual s'encomana a l'Entitat Pública de Sanejament d'Aigües Residuals de la Comunitat Valenciana la gestió de l'explotació de les obres de la xarxa de sanejament i impulsió del nucli urbà Las Casicas (Crevillent). [2010/11684]  
Antecedents de fet  
Les obres corresponents al Projecte de xarxa de sanejament i impulsió del nucli urbà Las Casicas (Crevillent) s'han executat a l'empara del conveni subscrit amb data 7 de març de 2000 entre la Diputació Provincial d'Alacant i l'Entitat Pública de Sanejament d'Aigües Residuals de la Comunitat Valenciana per a l'execució d'infraestructures de millora a les estacions depuradores d'aigües residuals en servei de la província d'Alacant. En concret, la realització d'aquestes obres es va incloure en el conveni a proposta de la comissió mixta de seguiment prevista en l'estipulació cinquena, celebrada el 25 de febrer de 2005.  
Per Resolució de 15 de desembre de 1994 de l'aleshores Conselleria d'Obres Públiques, Urbanisme i Transport, es va encomanar a l'Entitat Pública de Sanejament d'Aigües Residuals de la Comunitat Valenciana l'explotació del sistema de sanejament de la Mancomunitat de Depuració del Marge Esquerre del Riu Segura I (zona final), del qual és titular la Generalitat Valenciana, per raó del que disposa la clàusula sisena del conveni de 7 de març de 2000 referit.  
Concloses les obres de la xarxa de sanejament i impulsió del nucli urbà Las Casicas (Crevillent), el 26 de maig de 2010 es va subscriure l'acta de recepció d'aquestes. Posteriorment, en data 28 de maig de 2010, es va lliurar a la Conselleria de Medi Ambient, Aigua, Urbanisme i Habitatge la titularitat d'aquestes instal·lacions.  
A fi de garantir el funcionament normal de les instal·lacions, es fa necessari efectuar el corresponent encàrrec de gestió a favor de l'EPSAR, d'acord amb el que estableixen els articles 14.2 (en relació amb la disposició addicional cinquena de la Llei 14/2007, de 26 de desembre, de la Generalitat, de mesures fiscals, de gestió administrativa i financera i d'organització de la Generalitat) i 16-a) de la Llei 2/1992, de 26 de març, de sanejament de les aigües residuals de la Comunitat Valenciana.  
Fonaments de dret  
L'article 15 de la Llei 30/1992, de 26 de novembre, de règim jurídic de les administracions públiques i del procediment administratiu comú (en endavant LRJPAC) disposa que la realització d'activitats de caràcter material, tècnic o de serveis de la competència dels òrgans administratius o de les entitats de dret públic pot ser encomanada a altres òrgans o entitats de la mateixa o de distinta administració, per raons d'eficàcia, o quan no es tinguen els mitjans tècnics idonis per al seu exercici; com també que l'encàrrec de gestió entre òrgans administratius o entitats de dret públic pertanyents a la mateixa administració ha de formalitzar-se en els termes que estableix la normativa pròpia i ha de ser en tot cas publicada per a la seua eficàcia en el diari oficial corresponent.  
A aquest respecte, la Llei 2/1992, de 26 de març, de sanejament de les aigües residuals de la Comunitat Valenciana, determina en l'article 3 que correspon a la Generalitat, entre altres atribucions, l'explotació de les instal·lacions i els serveis que promoga directament; com també que la Generalitat pot utilitzar qualsevol mecanisme conveniat, concertat, organitzatiu o funcional, en el cas que això contribuïsca a millorar l'eficàcia de la gestió pública.  
En aquest sentit, l'esmentada llei concep l'Entitat Pública de Sanejament d'Aigües Residuals de la Comunitat Valenciana com una entitat pública de dret públic de la Generalitat de caràcter instrumental en l'objecte de la qual inclou la gestió, l'explotació d'instal·lacions i serveis, i l'execució d'obres de tractament, depuració i, si és el cas, reutilització d'aigües depurades; i li atribueix en l'article 16.a), entre altres funcions, la de gestionar l'explotació de les instal·lacions i executar les obres de sanejament i depuració que l'administració de la Generalitat determine, com aquelles altres que li puguen encomanar les entitats locals o altres organismes.  
Finalment, conforme a l'article 3.5 del Decret 139/2009, de 18 de setembre, del Consell, pel que s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, l'Entitat Pública de Sanejament d'Aigües Residuals de la Comunitat Valenciana, es troba actualment adscrita a aquesta Conselleria.  
Per aquesta raó, i de conformitat amb el que estableixen l'article 15 de la Llei 30/1992, de 26 de novembre; l'article 16.a) de la Llei 2/1992, de 26 de març; l'article 28 de la Llei 5/1983, de 30 de desembre, del Consell, i l'article 3.5 del Decret 139/2009, de 18 de setembre, resolc:  
Encomanar a l'Entitat Pública de Sanejament d'Aigües Residuals de la Comunitat Valenciana la gestió de l'explotació de les obres incloses en el Projecte de xarxa de sanejament i impulsió del nucli urbà Las Casicas (Crevillent), amb efecte a partir de l'1 d'octubre de 2010.  
Contra aquesta resolució, que posa fi a la via administrativa, pot interposar-se amb caràcter potestatiu recurs de reposició davant del mateix òrgan que la dicta, en el termini d'un mes, comptador des de l'endemà de la notificació, de conformitat amb els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé impugnar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la notificació, d'acord amb l'article 46 de la Llei 29/1998, reguladora de la jurisdicció contenciosa administrativa, tot això sense perjudici que puga exercir-se qualsevol altre recurs que s'estime convenient.  
València, 8 d'octubre de 2010.- El conseller de Medi Ambient, Aigua, Urbanisme i Habitatge i vicepresident tercer del Consell: Juan Gabriel Cotino Ferrer.